<classify> Akizungumza kwa njia ya simu toka Mtwara, Kocha wa Ndanda FC, Ngawina Ngawina alisema kuwa, timu hiyo yenye wachezaji 25 imeingia kambini kwenye Hoteli ya Peninsula.Tunaendelea na mazoezi hapa Mtwara baada ya kuwa Dar es Salaam kwa kipindi kirefu na kucheza michezo mbalimbali ya kirafiki lakini utakumbuka juzi tulicheza mchezo wa kirafiki na Azam FC hapa Mtwara na kutoka sare ya 1-1 hivyo tutafanya marekebisho makosa yaliyojitokeza kwenye mchezo huo, alisema Ngawina.Pia Ngawina alisema ukiondoa makosa madogo madogo timu yake imeimarika na anatarajia itafanya vizuri kwenye Ligi Kuu. Ndanda FC wataikaribisha Mgambo Shooting kutoka mjini Tanga kwenye mchezo wa ufunguzi utakaopigwa kwenye Uwanja wa Nangwanda Sijaona.Ndanda FC mwishoni mwa wiki iliyopita walisherehekea Ndanda Day kwa kucheza mchezo wa kirafiki dhidi ya Azam FC na kufanikiwa kutoka sare ya 1-1 lakini mchezo huo ulihudhuriwa na mashabiki kidogo jambo ambalo uongozi wa Chama cha Soka Mtwara kililaani na kusema timu ya Ndanda ni yao hivyo wanatakiwa kuiunga mkono.  <topic>: MICHEZO 